Ο **Κωνσταντίνος Μπογδάνος** (Μαρούσι Αθηνών, 27 Δεκεμβρίου 1979) είναι Έλληνας δημοσιογράφος και πολιτικός, πρόεδρος της Πατριωτικής Δύναμης Αλλαγής. Εξελέγη στη Βουλή των Ελλήνων για την εκλογική περιφέρεια της Α' Αθηνών ύστερα από τις εκλογές του 2019 με τη Νέα Δημοκρατία, από την ΚΟ της οποίας διαγράφηκε τον Οκτώβριο του 2021.

Βιογραφικό
----------

Γεννήθηκε τον Δεκέμβριο του 1979 στο Μαρούσι και κατάγεται από τη Νάξο. Σπούδασε δημοσιογραφία στο Πάντειο Πανεπιστήμιο και πραγματοποίησε μεταπτυχιακές σπουδές (MA) στη φιλοσοφία στο Πανεπιστήμιο King's College του Λονδίνου. Έχει πραγματοποιήσει μετεκπαίδευση, παρακολουθώντας σεμινάρια πάνω στα οικονομικά στη Σχολή Οικονομικών του Λονδίνου (LSE).

Εργάστηκε στο Λονδίνο ως σύμβουλος επικοινωνίας και στην ανάπτυξη επιχειρήσεων στην Ευρωπαϊκή Τράπεζα Ανασυγκρότησης και Ανάπτυξης. Το 2013 εξέδωσε ποιητική συλλογή με τίτλο «ΟΝ» η οποία δέχτηκε αρνητική κριτική. Πέρα από τη μητρική του ελληνική γλώσσα, γνωρίζει ακόμη αγγλικά, γαλλικά και γερμανικά.

Τον Σεπτέμβριο του 2014 παντρεύτηκε τη δημοσιογράφο Τζίνα Μοσχολιού. Έξι μήνες μετά τον γάμο ανακοινώθηκε το διαζύγιό τους. Στις 6 Ιουλίου του 2019 παντρεύτηκε τη δημοσιογράφο Ελένη Καρβελά.

### Δημοσιογραφία

Έχει εργαστεί σε μέσα ενημέρωσης όπως ο Flash και ο Ελεύθερος Τύπος, ενώ αργότερα ξεκίνησε να παρουσιάζει πολιτικές και ενημερωτικές εκπομπές στην τηλεόραση και το ραδιόφωνο του ΣΚΑΪ. Τα ξημερώματα της 10ης Μαΐου 2012 έπεσε θύμα ξυλοδαρμού στα Εξάρχεια από αγνώστους και στη συνέχεια μεταφέρθηκε με ασθενοφόρο στο ΚΑΤ, απ' όπου το ίδιο πρωί έλαβε εξιτήριο.

Το 2015, με αφορμή τη δολοφονία του Παύλου Φύσσα, δήλωσε ότι ο Ρουπακιάς «*πρέπει να είναι ράκος»*, φράση για την οποία απολογήθηκε στη Μάγδα Φύσσα μετά από λίγες ημέρες. Στις 5 Ιουλίου 2017 ο ΣΚΑΪ ανακοίνωσε τη διακοπή της συνεργασίας του με τον δημοσιογράφο, μετά τα σχόλια που έκανε στην εκπομπή του για τον τότε πρωθυπουργό Αλέξη Τσίπρα. Με αφορμή την τρομοκρατική επίθεση κατά του Λουκά Παπαδήμου, ο Μπογδάνος δήλωσε στην εκπομπή του ότι το θύμα χτυπήθηκε «από πρώην συντρόφους του Έλληνα Πρωθυπουργού» (δηλαδή του Αλέξη Τσίπρα). Κατόπιν εργάστηκε στον ραδιοφωνικό σταθμό Θέμα 104,6, όπου ήταν και διευθυντής προγράμματος, ενώ από το 2020 κάνει εκπομπές στον ραδιοφωνικό σταθμό Παραπολιτικά 90,1. Το 2017 ίδρυσε τον ειδησεογραφικό ιστότοπο meaculpa.gr, την ιδιοκτησία του οποίου μεταβίβασε στη σύζυγό του, το 2019, μετά την εκλογή του ως βουλευτή.

Πολιτική σταδιοδρομία
---------------------

### Νέα Δημοκρατία

Το 2019, πολιτικοί της δεξιάς και δημοσιεύματα έκαναν λόγο για πιθανή συνεργασία του Μπογδάνου με τη Νέα Δημοκρατία. Στις 11 Φεβρουαρίου, η εκπρόσωπος Τύπου του κόμματος Μαρία Σπυράκη ανακοίνωσε ότι δεν θα είναι υποψήφιος, παρά την έντονη φημολογία που υπήρχε το προηγούμενο διάστημα. Αφορμή για τη συγκεκριμένη απόφαση φέρεται να στάθηκε σχόλιο του Μπογδάνου στο Twitter, σχετικά με πιθανή είσοδο τανκς στην ΕΡΤ, σε περίπτωση που η Νέα Δημοκρατία σχημάτιζε κυβέρνηση. Ο Μπογδάνος απάντησε σε άλλον χρήστη που τον ρωτούσε τι θα πράξει η ΝΔ στο μέλλον, ενώ αργότερα ισχυρίστηκε ότι «απάντησα εντελώς εσφαλμένα».

Στις 31 Μαΐου 2019, ανακοινώθηκε η υποψηφιότητά του με τη Νέα Δημοκρατία στην Α' Αθηνών για τις βουλευτικές εκλογές εκείνου του έτους, στις οποίες εξελέγη συγκεντρώνοντας 24.733 ψήφους. Στις 2 Φεβρουαρίου 2021 σημειώθηκε εμπρηστική επίθεση εναντίον των σταθμευμένων οχημάτων του ιδίου και της συζύγου του έξω από την κατοικία τους στην Κηφισιά.

Στις 5 Οκτωβρίου 2021, η Νέα Δημοκρατία ανακοίνωσε τη διαγραφή του από την Κοινοβουλευτική Ομάδα της. Κατηγορήθηκε για αντικομμουνιστικό και ακροδεξιό λόγο στη Βουλή των Ελλήνων από τον υπουργό Εξωτερικών, Νίκο Δένδια, τον ΣΥΡΙΖΑ και το ΚΚΕ, με αφορμή την ομιλία του κατά τη διάρκεια της συζήτησης της αμυντικής συμφωνίας Ελλάδας - Γαλλίας.

### Εθνική Δημιουργία

Στις 5 Απριλίου 2022, ο Μπογδάνος ανακοίνωσε την ίδρυση της πολιτικής κίνησης Εθνική Συμφωνία. Στην εκδήλωση παρέστησαν και αλλά πρόσωπα του ευρύτερου χώρου της δεξιάς, ενώ παρευρέθηκαν και οι πολιτικοί αρχηγοί της Δημιουργίας ξανά και της Νέας Δεξιάς (Θάνος Τζήμερος, Φαήλος Κρανιδιώτης) με τους οποίους ο Μπογδάνος μετά από νύξεις, συνέπραξε στην ίδρυση της Εθνικής Δημιουργίας στην οποία υπήρξε αντιπρόεδρος. Η πολιτική συνεργασία στο πλαίσιο της Εθνικής Δημιουργίας τερματίστηκε στις 10 Αυγούστου 2022, όταν ο επικεφαλής, Θάνος Τζήμερος τον διέγραψε.

### Πατριωτική Δύναμη Αλλαγής

Στις 26 Σεπτεμβρίου 2022 ο Μπογδάνος ανακοίνωσε την ίδρυση της Πατριωτικής Δύναμης Αλλαγής (ΠΑΤΡΙ.Δ.Α.) της οποίας και ηγείται.

Ιδεολογικά το κόμμα ανήκει στον χώρο της δεξιάς και αυτοπροσδιορίζεται ως συντηρητικό και φιλελεύθερο. Το σύνθημα του κόμματος είναι «Πατρίδα, Θρησκεία, Οικογένεια και Οικονομική Ελευθερία».

Η ΠΑΤΡΙ.Δ.Α, σύμφωνα με το κατασταστικό της, προσδιορίζεται ως ένα δεξιό, συντηρητικό, αστικό και οικονομικά φιλελεύθερο κόμμα. Ορισμένα ΜΜΕ το χαρακτηρίζουν ως ακροδεξιό, χαρακτηρισμό που ο Μπογδάνος απορρίπτει λέγοντας επίσης πως «η ΠΑΤΡΙ.Δ.Α. δεν ταυτίζεται με τη Χρυσή Αυγή».

Θέσεις
------

Ο ίδιος αυτοπροσδιορίζεται ως δεξιός, φιλελεύθερος, και συντηρητικός, απορρίπτοντας τον όρο «ακροδεξιός». Ωστόσο, πολλά ΜΜΕ τον έχουν χαρακτηρίσει ακροδεξιό  ή και εκφραστή της εναλλακτικής δεξιάς (alt right) στην ελληνική πολιτική σκηνή.

#### Κοινωνικά ζητήματα

Τάσσεται υπέρ του πολιτικού γάμου των ομόφυλων ζευγαριών, ενώ έχει ταχθεί υπέρ της εγκατάστασης προσφύγων και μεταναστών σε δομές ακατοίκητων νησιών. Το 2020 ζήτησε τη νομοθετική κατάργηση της μπούρκας και του νικάμπ, επικαλούμενος ζητήματα ασφαλείας και παραβίασης των δικαιωμάτων των γυναικών.

Έχει δηλώσει ότι υποστηρίζει το ήδη υπάρχον πλαίσιο για τις αμβλώσεις στην Ελλάδα. Επίσης, θεωρεί ότι «τα έμβρυα έχουν δικαιώματα, και η ζωή του εμβρύου δεν ανήκει στην κυοφορούσα».

Τάσσεται υπέρ της οπλοκατοχής για την νόμιμη αυτοάμυνα υποστηρίζοντας ότι «Όταν κάποιος παραβιάζει το οικιακό σου άσυλο, έχεις κάθε δικαίωμα στην αυτοάμυνα, ακόμα και αν αυτή καταλήξει στον θάνατο του εισβολέα του σπιτιού και απειλείται η ζωή σου».

#### Εθνικά ζητήματα και εξωτερική πολιτική

Στο παρελθόν έχει λάβει θέση κατά της Συμφωνίας των Πρεσπών, χαρακτηρίζοντας τη «σαν την εκπλήρωση ενός αντεθνικού προδοτικού παιδικού ονείρου» του Αλέξη Τσίπρα.

Έχει εκφραστεί υπέρ της Ουκρανίας και έχει δηλώσει ότι καταδικάζει την εισβολή της Ρωσίας στην Ουκρανία.

#### Οικονομικά και εργασιακά ζητήματα

Δηλώνει κατά της επιδοματικής πολιτικής, υποστηρίζοντας ότι «είναι σοσιαλδημοκρατική πρακτική». Υποστηρίζει την σημαντική μείωση των φόρων και τάσσεται κατά της μονιμότητας των δημοσίων υπαλλήλων, πλην των σωμάτων ασφαλείας και των ενόπλων δυνάμεων.

Έχει εκφραστεί υπέρ των πολιτικών της Μάργκαρετ Θάτσερ, του Συντηρητικού Κόμματος της Βρετανίας, του Ρόναλντ Ρήγκαν και του Ρεπουμπλικανικού Κόμματος των ΗΠΑ. Έχει εκφραστεί υπέρ του πρώην προέδρου των ΗΠΑ Ντόναλντ Τραμπ, λέγοντας ότι «μεταξύ του Τζο Μπάιντεν και του Ντόναλντ Τραμπ, επιλέγω Τραμπ».

Κριτική
-------

Απόψεις του πάνω στη μετανάστευση έχουν κατακριθεί ως ρατσιστικές και συχνά προκαλούν αντιπαραθέσεις με άλλα κόμματα και πολιτικούς. Στις 15 Ιουλίου 2020 παρευρέθηκε σε αντιμεταναστευτική συγκέντρωση κατοίκων στη Πλατεία Βικτωρίας, στην οποία συμμετείχε, μεταξύ άλλων, και ο πρώην βουλευτής, πρόεδρος του κόμματος Έλληνες για την Πατρίδα και τότε υπόδικος, Ηλίας Κασιδιάρης.

Τον Νοέμβριο του 2020 δέχτηκε κριτική από κόμματα της αντιπολίτευσης και μερίδα του τύπου για την παρουσία του έξω από το Πολυτεχνείο όπου συνομίλησε με ανθρώπους των ΜΑΤ λίγο πριν την επιχείρηση εκκένωσης του κτιρίου από την Ελληνική Αστυνομία από διαδηλωτές που βρίσκονταν στον χώρο παρά την απαγόρευση που ίσχυε με κυβερνητική απόφαση λόγω της πανδημίας του COVID-19.

Τον Σεπτέμβριο του 2021 επικρίθηκε από πολιτικά κόμματα για αναδημοσίευση από τον ίδιο άρθρου στο οποίο αναφέρονταν ονόματα ξένων νηπίων, που φοιτούν σε σχολείο στην Αθήνα. Το άρθρο συνοδευόταν από σχόλια που ερμηνεύτηκαν ως ρατσιστικά και πως στοχοποιούν νήπια. Η ιστοσελίδα, που δημοσίευσε το άρθρο, άνηκε στον ίδιο μέχρι το 2019, ενώ πλέον βρίσκεται στο όνομα της γυναίκας του. Ο ΣΥΡΙΖΑ και το ΜέΡΑ25 ζήτησαν από τη Νέα Δημοκρατία τη διαγραφή του. Για την υπόθεση της διαρροής του εγγράφου με το ονόματα των νηπίων, επενέβη ο Εισαγγελέας Πρωτοδικών, διατάζοντας άμεση προκαταρκτική εξέταση.

Δικαστικές διαμάχες
-------------------

Το 2016, η δημοσιογράφος και συγγραφέας Έλενα Ακρίτα απέστειλε εξώδικο στον Μπογδάνο έπειτα από δημόσια τοποθέτησή του σχετικά με μια ανάρτησή της σε μέσο κοινωνικής δικτύωσης. Το 2017 ο Μπογδάνος προχώρησε σε αγωγή εναντίον του Παύλου Πολάκη, ο οποίος είχε καταφερθεί με υβριστικούς ισχυρισμούς εναντίον του, με το δικαστήριο να του επιδικάζει πρωτόδικα αποζημίωση 7.000 ευρώ, την οποία δήλωσε πως θα προσφέρει στην οργάνωση Κιβωτός του Κόσμου. Το 2019 κινήθηκε δικαστικώς εναντίον του σατιρικού ιστότοπου luben.tv για υβριστικά σχόλια εναντίον του σε ανάρτηση της συγκεκριμένης ιστοσελίδας στο Facebook, ενώ τον Ιανουάριο του 2021 κέρδισε αγωγή εναντίον χρήστριας του Facebook για ηθική αυτουργία σε εξύβριση και παράνομη επεξεργασία προσωπικών δεδομένων για τη συγκεκριμένη ανάρτηση. Το 2019 κινήθηκε και εναντίον της σατιρικής εκπομπής *Ελληνοφρένεια,* για υβριστικό σχόλιο της εκπομπής εναντίον του μετά από δημοσιοποίηση εκ μέρους του στοιχείων μέλους της ΚΝΕ που συμμετείχε σε επεισόδια με δυνάμεις της αστυνομίας, ενώ απέστειλε αγωγή στην ιστοσελίδα altsantiri.gr, ζητώντας αποζημίωση ύψους 40.000 ευρώ για ηθική βλάβη μέσω δημοσιευμάτων της ιστοσελίδας.

Τον Ιούλιο του 2020, μετά από αναφορά προς το πρόσωπό του από μέλος του Ρουβίκωνα που εκλήφθη ως δημόσια απειλή προχώρησε σε μήνυση την οποία ακολούθησαν προσαγωγή και ορισμός δίκης, η οποία αναβλήθηκε. Τον ίδιο μήνα έκανε μήνυση κατά της Έλενας Ακρίτα για υβριστική ανάρτησή της εναντίον του σε μέσο κοινωνικής δικτύωσης, την οποία απέσυρε ο ίδιος λίγες μέρες αργότερα. Την ίδια χρονική περίοδο, αναφορές του εναντίον δημοσιογράφων όπως η Ακρίτα, καθώς και οι Ελευθερία Κουμάντου, Νίκος Μπογιόπουλος και Μαρία Δεναξά, προκάλεσαν την αντίδραση της Ένωσης Συντακτών Ημερησίων Εφημερίδων. Ακολούθως ο Μπογδάνος στράφηκε και κατά της ΕΣΗΕΑ, καυτηριάζοντάς την ως συνδικαλιστικό όργανο.

Τον Οκτώβριο του 2020 μηνύθηκε από την εφημερίδα *Η Αυγή*, μετά από ανάρτησή του στα μέσα κοινωνικής δικτύωσης όπου ταύτιζε την εφημερίδα με τη Χρυσή Αυγή. Τον Νοέμβριο του ίδιου κινήθηκε δικαστικώς εναντίον της Εφημερίδας των Συντακτών για δύο άρθρα γνώμης που φιλοξένησε το έντυπο και τα οποία στρέφονταν εναντίον του. Τον Φεβρουάριο του 2021, μετά από αγωγή που κατατέθηκε το 2018, η εφημερίδα Documento καταδικάστηκε πρωτόδικα με πρόστιμο 5.000 ευρώ για ηθική βλάβη μέσω προσβλητικού δημοσιεύματος που πρόσαπτε στον Μπογδάνο φιλοφασιστικές απόψεις. Τον Ιούλιο του ίδιου έτους, μετά από δικό του αίτημα, άρθηκε η βουλευτική του ασυλία του ώστε να αντιμετωπίσει δικαστικώς μήνυση για συκοφαντική δυσφήμιση που είχε κατατεθεί δύο χρόνια νωρίτερα.

Παραπομπές
----------

1. ↑  www.skai.gr/1003/producer/?prodid=71.
2. ↑  «Κωνσταντίνος Μπογδάνος - Πρόεδρος». 19 Σεπτεμβρίου 2022. Αρχειοθετήθηκε από το πρωτότυπο στις 30 Σεπτεμβρίου 2022. Ανακτήθηκε στις 30 Σεπτεμβρίου 2022.
3. 1 2 3  «Βιογραφικά Στοιχεία Βουλευτή». *www.hellenicparliament.gr*. Ανακτήθηκε στις 19 Οκτωβρίου 2020.
4. ↑  «Διαγραφή Μπογδάνου από την Κ.Ο. της Νέας Δημοκρατίας». *www.kathimerini.gr*. Ανακτήθηκε στις 5 Οκτωβρίου 2021.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Μαρτίου 2016. Ανακτήθηκε στις 20 Μαρτίου 2016.
6. ↑  «Βιβλία από Κωνσταντίνος Μπογδάνος». *www.protoporia.gr*. Ανακτήθηκε στις 7 Αυγούστου 2022.
7. ↑
8. ↑  «Κωνσταντίνος Μπογδάνος-Τζίνα Μοσχολιού: Χωρίζουν». *ProtoThema*. 12 Ιανουαρίου 2015. Αρχειοθετήθηκε από το πρωτότυπο στις 7 Ιουλίου 2019. Ανακτήθηκε στις 19 Φεβρουαρίου 2019.
9. ↑  «Κωνσταντίνος Μπογδάνος. Η Τζίνα Μοσχολιού μιλάει για πρώτη φορά για τον λόγο του διαζυγίου τους». *Woman TOC*. 25 Φεβρουαρίου 2018. Αρχειοθετήθηκε από το πρωτότυπο στις 10 Οκτωβρίου 2018. Ανακτήθηκε στις 19 Φεβρουαρίου 2019.
10. ↑  «Κωνσταντίνος Μπογδάνος & Έλενη Καρβελά: Ο παραδοσιακός γάμος στη Νάξο». *protothema.gr*. 2019-07-07. Αρχειοθετήθηκε από το πρωτότυπο στις 2019-07-11.. Ανακτήθηκε στις 2019-07-11.
11. ↑
12. ↑
13. ↑  «Μπογδάνος: Ο Ρουπακιάς θα πρέπει να είναι ράκος - ΒΙΝΤΕΟ». *www.enikos.gr*. Ανακτήθηκε στις 15 Ιουλίου 2020.
14. ↑
15. ↑  iefimerida.gr (2017-07-05). «Σάλος με τον Μπογδάνο: «Πρώην σύντροφοι του Τσίπρα χτύπησαν τον Παπαδήμο» είπε -Ο ΣΚΑΪ ζήτησε συγγνώμη [βίντεο»]. *iefimerida.gr*.. Ανακτήθηκε στις 2018-03-21.
16. ↑  Χατζηστεφάνου, Άρης (15 Σεπτεμβρίου 2021). «Ποιες τράπεζες στηρίζουν το site της συζύγου Μπογδάνου». *Infowar*. Αρχειοθετήθηκε από το πρωτότυπο στις 16 Σεπτεμβρίου 2021. Ανακτήθηκε στις 2 Φεβρουαρίου 2022.
17. ↑  ««Κόπηκε» ο Μπογδάνος από τα ψηφοδέλτια της ΝΔ λόγω… τανκ». *www.reader.gr*. Ανακτήθηκε στις 19 Φεβρουαρίου 2019. [*νεκρός σύνδεσμος*]
18. ↑  «Ο Μπογδάνος αποδέχεται μέχρι και εισβολή τανκς στην ΕΡΤ - ThePressProject». *www.thepressproject.gr*. Ανακτήθηκε στις 19 Φεβρουαρίου 2019.
19. ↑  «In Greece, the line between conservative journalism and political campaigns blurs». *Columbia Journalism Review* (στα Αγγλικά). Ανακτήθηκε στις 28 Μαΐου 2019.
20. ↑  «Ο Μπογδάνος για το tweet με τα τανκς στην ΕΡΤ: «Απάντησα ηλιθιωδώς μέσα στη νύχτα»». *Protagon.gr*. Ανακτήθηκε στις 23 Φεβρουαρίου 2020.
21. ↑  «Ο Μπογδάνος υποψήφιος με τη Νέα Δημοκρατία». *www.lifo.gr*. Ανακτήθηκε στις 5 Ιουνίου 2019.
22. ↑  «Αποτελέσματα εκλογών 2019: Στη Βουλή Μπογδάνος και Συρίγος». *www.news247.gr*. Ανακτήθηκε στις 10 Ιουλίου 2019.
23. ↑  Παναγιωτίδης, Θοδωρής (2 Φεβρουαρίου 2021). «Κωνσταντίνος Μπογδάνος: Εμπρηστική επίθεση στο αυτοκίνητό του». *news247.gr*. News247. Ανακτήθηκε στις 2 Φεβρουαρίου 2021.
24. ↑  «Διπλή εμπρηστική επίθεση στο σπίτι του Κωνσταντίνου Μπογδάνου». *protothema.gr*. Πρώτο Θέμα. 2 Φεβρουαρίου 2021. Ανακτήθηκε στις 2 Φεβρουαρίου 2021.
25. ↑  «Διαγραφή Μπογδάνου από την ΚΟ της Νέας Δημοκρατίας». *The Press Project*. 5 Οκτωβρίου 2021. Ανακτήθηκε στις 5 Οκτωβρίου 2021.
26. ↑  «Επίθεση Μπογδάνου στο ΚΚΕ και άδειασμα από Δένδια». *www.news247.gr*. Ανακτήθηκε στις 5 Οκτωβρίου 2021.
27. ↑  Παπαντωνίου, Σταύρος (7 Απριλίου 2022). ««Εθνική Συμφωνία» από τον Κ. Μπογδάνο». *kathimerini.gr*. Ανακτήθηκε στις 7 Απριλίου 2022.
28. ↑  «Δεν κράτησε πολύ - Τζήμερος και Κρανιδιώτης «έδιωξαν» τον Μπογδάνο από την «Εθνική Δημιουργία»». *in.gr*. 10 Αυγούστου 2022. Ανακτήθηκε στις 10 Αυγούστου 2022.
29. ↑  «ΠΑΤΡΙΔΑ: Νέο κόμμα ανακοίνωσε ο Κωνσταντίνος Μπογδάνος». *www.kathimerini.gr*. Ανακτήθηκε στις 27 Σεπτεμβρίου 2022.
30. ↑  «Νέο κόμμα ανακοίνωσε ο Μπογδάνος – Αντιπρόεδρος η Αφροδίτη Λατινοπούλου». *CNN.gr*. 26 Σεπτεμβρίου 2022. Ανακτήθηκε στις 30 Σεπτεμβρίου 2022.
31. ↑
32. ↑  «Οι αρχές μας». 25 Σεπτεμβρίου 2022. Αρχειοθετήθηκε από το πρωτότυπο στις 30 Σεπτεμβρίου 2022. Ανακτήθηκε στις 30 Σεπτεμβρίου 2022.
33. ↑  «Μπογδάνος: Η ΠΑΤΡΙΔΑ δεν ταυτίζεται με τη ΧΑ – Στη ΝΔ μας έλεγαν να μην λέμε ότι είμαστε δεξιοί». *www.ieidiseis.gr*. Ανακτήθηκε στις 30 Σεπτεμβρίου 2022.
34. ↑  Παπαδομανωλάκης, Παναγιώτης (27 Σεπτεμβρίου 2022). «Αφύπνιση της Ευρώπης η νίκη της Μελόνι, για τον Μπογδάνο». *The Press Project*. Ανακτήθηκε στις 30 Σεπτεμβρίου 2022.
35. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 1 Δεκεμβρίου 2015.
36. ↑  «Κ. Μπογδάνος στο One Channel: Είμαι συντηρητικός φιλελεύθερος». *in.gr*. 18 Ιουνίου 2019. Ανακτήθηκε στις 30 Σεπτεμβρίου 2022.
37. ↑  «Μπογδάνος: Στη ΝΔ μας έλεγαν να μην λέμε ότι είμαστε δεξιοί». *parallaximag.gr*. 27 Σεπτεμβρίου 2022. Ανακτήθηκε στις 30 Σεπτεμβρίου 2022.
38. ↑  «Μπογδάνος: Η ΠΑΤΡΙΔΑ δεν ταυτίζεται με τη ΧΑ – Στη ΝΔ μας έλεγαν να μην λέμε ότι είμαστε δεξιοί». *www.ieidiseis.gr*. Ανακτήθηκε στις 30 Σεπτεμβρίου 2022.
39. ↑
40. ↑  Λευτέρης, Χαραλαμπόπουλος (5 Οκτωβρίου 2021). «Ο Μπογδάνος και ο κατήφορος του ακροδεξιού αντικομμουνισμού». *Το Βήμα Online*. Ανακτήθηκε στις 11 Δεκεμβρίου 2021.
41. ↑  Βαξεβάνης, Κώστας (10 Απριλίου 2020). «Ο μπογδανισμός ως ιδεολογία και πολιτική». *documentonews.gr*. Documento. Ανακτήθηκε στις 21 Ιουλίου 2020.
42. ↑  Ραπανάκης, Σπύρος (3 Ιουλίου 2020). «Η ιδεολογική επίθεση της Δεξιάς». *left.gr*. Left. Ανακτήθηκε στις 21 Ιουλίου 2020.
43. ↑  «Μπογδάνος στο «Εκτός Γραμμής» για γάμους ομόφυλων ζευγαριών: «Είναι ζήτημα ισονομίας και νομοκρατίας – Είμαι αντιρατσιστής»». *Newpost.gr*. Ανακτήθηκε στις 15 Ιουλίου 2020.
44. ↑  «Μπογδάνος: «Ναι» στην εγκατάσταση προσφύγων και μεταναστών σε ξερονήσια (vid)». *www.reader.gr*. Ανακτήθηκε στις 23 Νοεμβρίου 2019. [*νεκρός σύνδεσμος*]
45. ↑  «Ο Μπογδάνος ζητά κατάργηση μπούργκας και νικάμπ». *antenna.gr*. Ανακτήθηκε στις 19 Οκτωβρίου 2020.
46. ↑  Group), Radiotileoptiki S. A. (OPEN Digital (1 Ιανουαρίου 1980). «Μπογδάνος: Κακώς κατέβηκαν οι αφίσες για τις αμβλώσεις - «Καρφιά» για ΣΤΑΣΥ». *ΕΘΝΟΣ*. Ανακτήθηκε στις 14 Αυγούστου 2022.
47. ↑
48. ↑  «Κωνσταντίνος Μπογδάνος: «Τώρα είναι η περίοδος της μεγάλης αντεπίθεσης και μπαίνω με ενθουσιασμό στην αναμέτρηση αυτή» - Free Sunday». *freesunday.gr*. Ανακτήθηκε στις 19 Οκτωβρίου 2020.
49. ↑  «Κωνσταντίνος Μπογδάνος: Εθνικά επιζήμια η προσέγγιση Μητσοτάκη». 2 Μαρτίου 2022. Ανακτήθηκε στις 14 Αυγούστου 2022.
50. ↑  «Μπογδάνος: H ΝΔ μπήκε σε «ποταμίσιο» μονοπάτι, κυβερνάει με voucher». *www.ieidiseis.gr*. Ανακτήθηκε στις 14 Αυγούστου 2022.
51. ↑  «Μπογδάνος: Κεντροαριστερό κόμμα η ΝΔ με έντονη Ποταμοποίηση». 19 Ιουλίου 2022. Ανακτήθηκε στις 14 Αυγούστου 2022.
52. ↑  tvxs.gr (6 Απριλίου 2022). «Που στοχεύει το «κόμμα Μπογδάνου»». *TVXS - TV Χωρίς Σύνορα*. Ανακτήθηκε στις 7 Αυγούστου 2022.
53. ↑  «Μπογδάνος: «Πρέπει να κάνουμε pushbacks και να το λέμε» - Τι είπε για τις αμβλώσεις (vid)». *ProtoThema*. 29 Ιουνίου 2022. Ανακτήθηκε στις 14 Αυγούστου 2022.
54. ↑  «Νέο ρατσιστικό «κρούσμα» on-air: «Εισβολείς» οι μετανάστες για τον Μπογδάνο (video)». *www.koutipandoras.gr*. Ανακτήθηκε στις 15 Ιουλίου 2020.
55. ↑  «ΣΥΡΙΖΑ : Δεν είναι δυνατόν η ΝΔ να σιωπά μπρος στο ακροδεξιό παραλήρημα Μπογδάνου». *Το Βήμα Online*. 8 Οκτωβρίου 2019. Ανακτήθηκε στις 23 Νοεμβρίου 2019.
56. ↑  ««Εκτός γραμμής» ο Κωνσταντίνος Μπογδάνος». *Έθνος*. 1 Οκτωβρίου 2019. Ανακτήθηκε στις 23 Νοεμβρίου 2019.
57. ↑  «Οργή από Ψυχογιό για την «απάνθρωπη ανάρτηση» Μπογδάνου». *Η Εφημερίδα των Συντακτών*. Ανακτήθηκε στις 15 Ιουλίου 2020.
58. ↑  «ΣΥΡΙΖΑ: «Χέρι - χέρι» Κασιδιάρης και Μπογδάνος στη συγκέντρωση στην Πλ. Βικτωρίας». *ΤΑ ΝΕΑ*. 16 Ιουλίου 2020. Ανακτήθηκε στις 19 Ιουλίου 2020.
59. ↑  «Μπογδάνος ο «Μαστοράκης των ΜΑΤ» στο Πολυτεχνείο (Photos)». *documentonews.gr*. Documento News. 13 Νοεμβρίου 2021. Ανακτήθηκε στις 20 Φεβρουαρίου 2021.
60. ↑  «Πολυτεχνείο: Αντιδράσεις για την παρουσία Μπογδάνου δίπλα σε αστυνομικούς - ΦΩΤΟ». *enikos.gr*. Enikos. 13 Νοεμβρίου 2020. Ανακτήθηκε στις 20 Φεβρουαρίου 2021.
61. ↑  «Μπογδάνος: Fake News ότι ήμουν στο Πολυτεχνείο την ώρα της εφόδου των ΜΑΤ -«Πυρά» κατά ΜΜΕ και ΚΙΝΑΛ». *iefimerida.gr*. Iefimerida. 14 Νοεμβρίου 2020. Ανακτήθηκε στις 20 Φεβρουαρίου 2021.
62. ↑  «ΣΥΡΙΖΑ για Μπογδάνο: Να πει πώς βρήκε τη λίστα με τα προσωπικά δεδομένα νηπίων». *ProtoThema*.
63. ↑  «ΚΚΕ για Μπογδάνο: Εξελίσσεται σε κατ' επάγγελμα και κατά συρροή χαφιέ». *Ethnos*.
64. ↑  «Μπογδάνος: Η απάντηση για τη στοχοποίηση παιδιών νηπιαγωγείου». *Έθνος*. 15 Σεπτεμβρίου 2021. Ανακτήθηκε στις 15 Σεπτεμβρίου 2021.
65. ↑  «Νήπια μεταναστών στοχοποίησε το «meaculpa» με αντιδράσεις και εμπλοκή Μπογδάνου». *The Press Project*. 15 Σεπτεμβρίου 2021. Ανακτήθηκε στις 15 Σεπτεμβρίου 2021.
66. ↑  «Οργή της αντιπολίτευσης για την αθλιότητα Μπογδάνου με τα ονόματα νηπίων». *news247*.
67. ↑
68. ↑  «Η Ελενα Ακρίτα στέλνει εξώδικο στον Μπογδάνο [εικόνα]». *iefimerida.gr*. iefimerida. 5 Ιουλίου 2016. Ανακτήθηκε στις 21 Ιουλίου 2021.
69. ↑  «Δικαστική νίκη Μπογδάνου επί Πολάκη -Στην «Κιβωτό» τα χρήματα της αγωγής». *iefimerida.gr*. 28 Ιουνίου 2020. Ανακτήθηκε στις 19 Οκτωβρίου 2020.
70. ↑  «Αγρια κόντρα Μπογδάνου με Luben-Ελληνοφρένεια -Κατέθεσε αγωγή». *iefimerida.gr*. 4 Σεπτεμβρίου 2019. Ανακτήθηκε στις 30 Νοεμβρίου 2019.
71. ↑  «Μπογδάνος: Κέρδισε αγωγή για ανάρτηση στο Facebook». *newsbeast.gr*. Newsbeast. 26 Ιανουαρίου 2021. Ανακτήθηκε στις 2 Φεβρουαρίου 2021.
72. ↑  «Εξώδικο Μπογδάνου στην Ελληνοφρένεια επειδή τον είπαν «ρουφιάνο»». *www.reader.gr*. Αρχειοθετήθηκε από το πρωτότυπο στις 19 Δεκεμβρίου 2019. Ανακτήθηκε στις 30 Νοεμβρίου 2019.
73. ↑  iEidiseis. «Ο Μπογδάνος ζητά με αγωγή 40.000 ευρώ από site». *www.ieidiseis.gr*. Ανακτήθηκε στις 30 Νοεμβρίου 2019.
74. ↑  «Συνελήφθη μέλος του Ρουβίκωνα για απειλές στον Κωνσταντίνο Μπογδάνο». *in.gr*. In.gr. 18 Ιουλίου 2020. Ανακτήθηκε στις 21 Ιουλίου 2020.
75. ↑  «Ο «Ρουβίκωνας» απειλή[sic] δημόσια τον Κωνσταντίνο Μπογδάνο». *eleftherostypos.gr*. Ελεύθερος Τύπος. 17 Ιουλίου 2020. Ανακτήθηκε στις 21 Ιουλίου 2020.
76. ↑  «Ελεύθερος ο Σ. Δαπέργολας που είχε συλληφθεί μετά από μήνυση του Μπογδάνου». *Αυγή*. 18 Ιουλίου 2020. Ανακτήθηκε στις 9 Οκτωβρίου 2020.
77. ↑  «Μήνυση κατά της Ελενας Ακρίτα κατέθεσε ο Κωνσταντίνος Μπογδάνος». *iefimerida.gr*. iefimerida. 20 Ιουλίου 2020. Ανακτήθηκε στις 21 Ιουλίου 2020.
78. ↑  «Μπογδάνος για Ακρίτα: Πάσχει από κατάθλιψη - Η διαμάχη λήγει εδώ». *ethnos.gr*. ΕΘΝΟΣ. 27 Ιουλίου 2020. Ανακτήθηκε στις 8 Οκτωβρίου 2020.
79. ↑  Έμμεσες απειλές και στη Μαρία Δεναξά από τον Μπογδάνο, 20 Ιουλίου 2020, candiadoc
80. ↑  «ΕΣΗΕΑ κατά Μπογδάνου για στοχοποίηση της Ακρίτα, του Μπογιόπουλου και άλλων». *LiFO*. Ανακτήθηκε στις 21 Ιουλίου 2020.
81. ↑  Προκαλεί και απειλεί όλους: Μπογδάνος κατά δημοσιογράφων και κατά της ΕΣΗΕΑ, 20 Ιουλίου 2020
82. ↑
83. ↑
84. ↑  «Το δικαστήριο καταδίκασε το Documento (του Βαξεβάνη) να πληρώσει 5.000 ευρώ στον Μπογδάνο για ηθική βλάβη». *iefimerida.gr*. iefimerida. 2 Φεβρουαρίου 2021. Ανακτήθηκε στις 2 Φεβρουαρίου 2021.
85. ↑  «Βουλή: Την άρση ασυλίας του ζήτησε ο Κωνσταντίνος Μπογδάνος». *capital.gr*. Capital. 20 Ιουλίου 2021. Ανακτήθηκε στις 21 Ιουλίου 2021.
86. ↑  Μπόκας, Χρήστος (20 Ιουλίου 2020). «Την άρση της ασυλίας του Κωνσταντίνου Μπογδάνου αποφάσισε η Βουλή». *protothema.gr*. Το Πρώτο Θέμα. Ανακτήθηκε στις 21 Ιουλίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 328040
* **BiblioNet**: **105712**

 |

 |